આવું જ થયંુ ડૉ. તોગડિયા સાથે. હવે તો લોકો એવી મજાક કરે છે કે એક અરેસ્ટ વૉરન્ટ નીકળ્યું ત્યાં તો રોવા-ધોવાનું, શાલ ઓઢીને ભાગવાનું, બેહોશ થઈ જવાનું અને બીપી વધી જવાનું… એટલું બધું થઈ ગયું આ હિન્દુ શેરને. અને હવે છેલ્લે તોગડિયાને લઈને વિહિપમાં તિરાડ પડી રહી છે. નિર્ણય લેતી વિહિપની સૌથી શક્તિશાળી બૉડી માર્ગદર્શક મંડળના એક મહત્ત્વના સભ્ય સ્વામી ચિન્મયાનંદે કહ્યું છે કે, ‘તોગડિયાએ અનુશાસનનો ભંગ કર્યો છે, તેમને જલ્દી તેમના પદેથી હટાવવામાં આવશે. વિહિપમાં તોગડિયા પોતાનું સ્થાન ગુમાવી રહ્યા છે. માર્ગદર્શક મંડળનો સામાન્ય મત પણ આ જ છે.’ સૂત્રોના જણાવ્યા પ્રમાણે, ફેબ્રુઆરીના અંત સુધીમાં વીએચપીની કાર્યકારી બેઠક મળશે અને તેમાં તોગડિયા અને તેમના સમર્થકોને પાણીચું પકડાવવામાં આવશે.